Rúbaný vrch

Rúbaný vrch (Vtáčnik, Letná turistická mapa 1:50 000, Vojenský kartografický ústav, š.p., Harmanec) je vrch v pohorí Vtáčnik. Leží v hlavnom hrebeni nad obcou Kľak, približne  juhovýchodne od Novák. Je súčasťou Chránenej krajinnej oblasti Ponitrie.

 Poloha 
Nachádza sa juhozápadne od centrálnej, najvyššej časti pohoria, v geomorfologickom podcelku Vysoký Vtáčnik. Vrchol leží na hranici Trenčianskeho a Banskobystrického kraja, na pomedzí okresov Prievidza a Žarnovica. Na vrchole sa stretávajú hranice katastrálnych území obcí Čereňany, Horná Ves a Kľak. Vrcholom vedie značená Ponitrianska magistrála z Veľkého Poľa na Vtáčnik, ktorú tu križujú chodníky z okolitých obcí.

 Opis 
Masív Rúbaného vrchu a jeho okolie je výrazne poznačené ťažbou dreva. Plytké sedlo oddeľuje severozápadne susediaci vrch Balatom (), situovaný v bočnom hrebeni, smerujúcom severozápadným smerom na Buchlov (). Nevýrazné sedlo oddeľuje aj v hlavnom hrebeni severovýchodne ležiace Kamenné vráta (), východne susedí Ostrovica () a južne nevýrazná Plešina ().Vtáčnik – Horná Nitra. Turistická mapa. 1 : 50 000. Harmanec: VKÚ, a. s., 1999. Juhovýchodnú časť hrebeňa odvodňujú prítoky riečky Kľak do Hrona, severné prítoky riečky Bystrica a západné odvádzajú vodu Strateným potokom do Oslianskeho potoka v povodí Nitry. Najbližšími sídlami sú na juhovýchodnom úpätí situované obce Kľak a Ostrý Grúň, na juhu Veľké Pole a západným smerom ležiaca Horná Ves a Radobica. 

 Výhľady 
Rozsiahle odlesnené časti vrchu umožňujú obmedzené, no zaujímavé výhľady. Vidieť sú okolité vrchy pohoria, no z vhodných lokalít tiež Strážovské vrchy, Považský Inovec, Tribeč, Pohronský Inovec, Štiavnické vrchy, Javorie, Poľana i Kremnické vrchy.

 Prístup 
 po  značke po hrebeni (Ponitrianska magistrála): 
 zo severovýchodu z Vtáčnika cez Kláštorskú skalu
 od juhu z Veľkého Poľa cez Tatru 
 po  značke:
 z Oslian cez Buchlov
 z obce Ostrý Grúň

 Referencie 

 Pozri aj 
 Vysoký Vtáčnik
 Zoznam vrcholov vo Vtáčniku

 Externé odkazy 
 Poloha na turistickej mape

Kategória:Vrchy vo Vtáčniku
Kategória:Tisícovky na Slovensku
Kategória:Vrchy v okrese Prievidza
Kategória:Vrchy v okrese Žarnovica
Kategória:Čereňany
Kategória:Kľak (okres Žarnovica)
Kategória:Horná Ves (okres Prievidza)